10.12.2007 a. eelnõu

Eelnõu esitab: Narva Linnavalitsus

NARVA LINNA AVALIKU KORRA EESKIRI

Narva Linnavolikogu ___. _________ 2007 a. määrus nr _____ 

Määrus kehtestatakse kohaliku omavalitsuse korralduse seaduse §22 lõike 1 punkti 363 alusel.

1. PEATÜKK

AVALIKU KORRA EESKIRI


1. jagu

Üldsätted

§ 1. Avaliku korra eeskirja eesmärk

(1) Käesoleva määruse eesmärk on koos Eesti Vabariigi ja Narva linna kohaliku omavalitsuse õigusaktidega tagada Narva linna haldusterritooriumil kogukonna rahulik kooseksisteerimine ja turvalisus ning igaühe õigus omada avalikku kindlustunnet ja võimalus realiseerida oma õigusi, vabadusi ja kohustusi.

(2) Käesolev määrus on täitmiseks kohustuslik kõigile Narva linna haldusterritooriumil viibivatele ja/või tegutsevatele isikutele.

(3) Käesolev määrus täidetakse koosmõjus Narva linna kohaliku omavalitsuse teiste õigusaktidega.

§ 2. Määruse mõisted

(1) Avalik koht käesoleva määruse tähenduses on:

1) üldkasutatav territoorium;

2) koht, maa-ala, ehitis või osa ülalnimetatutest, mis omaniku või valdaja poolt on andnud määratlemata isikute ringile kasutamiseks;

3) korterelamu üldkasutatavad kohad.
(2) Avalik üritus käesoleva määruse tähenduses on avalikus kohas Narva linna haldusterritooriumil korraldatav avalikkusele suunatud üritus, mis ei ole hõlmatud avaliku koosoleku seadusega, spordiseadusega või mõne muu seadusega.

(3) Avaliku ürituse korraldaja määruse tähenduses on füüsiline või juriidiline isik, kes korraldab ja/või viib läbi avalik üritus.

(4) Avaliku ürituse luba käesoleva määruse tähenduses on Narva Linnavalitsuse korraldus, millega antakse avaliku ürituse korraldajale luba avaliku ürituse korraldamiseks ja läbiviimiseks.

(5) Kõrgendatud turvariskiga avalikuks ürituseks käesoleva määruse tähenduses loetakse avaliku üritust, millega kaasneb üks või enam allnimetatud asjaoludest:

1) millega kaasneb liikluse ümberkorraldamine;

2) kus toimub alkoholi müük või selle pakkumine (välja arvatud siseruumides toimuvad üritused, kus on alalised müügikohad);

3) mis korraldatakse selleks mitteettenähtud ehitises või kohas või Narva haldusterritooriumi kohal olevas õhuruumis;

4) millega kaasneb ajutise ehitise (tribüüni, lava, suuregabariidilise telgi vms) või inimese elule ja tervisele ohtu kujutava muu lisainventari kasutamine (välja arvatud spordiüritused ja etendusasutustes toimuvad üritused);

5) millega kaasneb tuletöö tegemine Narva Linnavolikogu poolt kehtestatud heakorraeeskirja mõistes;

6) mis piirneb alaga või kus toimub tegevus või kasutatakse lisainventari, mis võib kujutada ohtu ühiskondlikule julgeolekule või/ja isiku elule, tervisele ja turvalisusele.

(6) Turvalisus määruse tähenduses on seisund, mis tagatakse ohutegurite vältimisega.

(7) Üldkasutatav territoorium käesoleva määruse tähenduses on osa linna haldusterritooriumist, mis on avalikult kasutatav igaühe poolt.

2. jagu

Avaliku korra nõuded

§ 3. Avaliku korra nõuete täitmist tagavad keelud

(1) Narva linna haldusterritooriumil on keelatud:

1) lärmata, tülitada elanike, manustada toksilisi aineid, viibida alasti avalikus kohas (välja arvatud eelkooliealised lapsed avalikes supelrandades või täiskasvanud selleks ettenähtud erisupelrandades) või rikkuda ükskõik millisel muul viisil avalikku korda, sealhulgas eksida üldtunnustatud tavade ja heade kommete vastu, solvata oma käitumisega inimväärikust ja ühiskondlikku moraalitunnet;

2) häirida öörahu alates kella 23:00 kuni kella 07:00;

3) häirida inimeste rahu valju muusikaga või muu viisil tekitada müra, mis ületab sotsiaalministri määrusega kehtestatud normtasemeid;

4) kerjata teisi inimesi häirival moel;

5) rikkuda või omavoliliselt maha võtta, paigaldada või ümber paigutada nime- või numbrisilte, teabe- või mälestustahvleid, päästevahendeid ja tehnovõrkude koordinaattabeleid ning omavoliliselt avada või sulgeda või lukustada avariiväljapääse või -luuke;

6) viibida omaniku või valdaja loata vastavalt tähistatud varisemisohtlikus või muus inimeste ohutuse tagamiseks piiratud kohas, välja arvatud ohuolukorra likvideerimiseks.

(2) Käesoleva paragrahvi lõike 1 punktiga 2 kehtestatud keeld ei laiene järgmistele juhtudele: 

1) avariiliste tööde teostamisel;

2) üldkasutatavas kohas heakorratööde ja teetööde teostamisel;

3) olmejäätmete vedamisel Narva Linnavalitsuse poolt määratud Narva linna asutuse loal;

4) 23. juuni ja 31. detsembri öösel;

5) pärast kella 23:00 lõppevate avalike ürituste läbiviimisel avaliku ürituse territooriumil, kui selleks on Narva Linnavalitsuse (edaspidi – linnavalitsus) poolt antud avaliku ürituse luba.

§4. Alaealiste liikumispiirangud

Alla 16-aastasel alaealisel on keelatud Narva linna haldusterritooriumil viibida ilma täiskasvanud saatjata avalikes kohtades kella 23.00-06.00. Ajavahemikus alates 01. juunist kuni 31.augustini on alla 16-aastasel alaealisel keelatud Narva linna haldusterritooriumil viibida ilma täiskasvanud saatjata avalikes kohtades kella 24.00-05.00.

§5. Ettevõtlusalane tegevus

(1) Igasugune ettevõtlusalane tegevus tuleb korraldada nii, et sellega ei häiritaks kaasinimeste rahu. Kaubandustegevuse käigus kaasinimeste rahu häirimine võib olla aluseks majandustegevuse registris registreeringu väljastamisest või muutmisest keeldumisel, lahtiolekuaja piiramiseks ning majandustegevuse registris registreeringu kehtetuks tunnistamisel.

(2) Kauplustel, toitlustus- ja teenindusettevõtetel ning välikohvikutel ei ole lubatud muusika ja/või teave edastamiseks paigutada ja kasutada tänavale suunatud valjuhääldajaid ilma linnavalitsuse vastava loata.

(3) Kauplustel, toitlustus- ja teenindusettevõtetel ning välikohvikutel muusika ja teabe edastamisel ei ole lubatud muusikat ja teavet edastada, kui selle helitugevus ületab kehtestatud müra normtasemeid.

3. jagu

Avaliku ürituse loa taotlemine

§6. Avaliku ürituse loa taotluse esitamine

(1) Avaliku ürituse korraldaja (edaspidi – korraldaja) esitab linnavalitsusele vähemalt 20 tööpäeva enne avaliku ürituse läbiviimise päeva avaliku ürituse loa taotluse (edaspidi – loa taotlus), mis peab vastama käesoleva määruse §8 lg 1 punktidele 1-17, koos kõigi käesoleva määrusega nõutud lisadega linnavalitsusele. 

(2) Korraldaja esitab linnavalitsusele loa taotluse vähemalt 30 tööpäeva enne avaliku ürituse läbiviimise päeva, kui üritus:

1) avalik üritus toimub Narva linnas Peetri platsil;

2) avalik üritus lõpeb pärast kella 23.00;

3) avalik üritus on mitmepäevane või traditsiooniline.

(3) Korraldaja ka esitab linnavalitsusele loa taotluse vähemalt 30 tööpäeva enne avaliku ürituse läbiviimise päeva, kui avalik üritus tingib ühistranspordiliinide töö ümberkorraldamise vajaduse. 

(4) Avaliku ürituse luba (edaspidi ka luba) ei ole vaja taotleda vabaks liikumiseks ja kasutamiseks piiratud territooriumil, ehitises või selle osas (seal hulgas hoone siseruumides) avaliku ürituse korraldamiseks, kui avalik üritus vastab ehitise kasutusloas määratud kasutusotstarbele ja üritusega ei kaasne kõrgendatud turvariski.

§7. Matuse protsessiooni korraldamine

Matuse protsessiooni korraldamiseks, millega häiritakse tavapärast liikluskorraldust, ei ole vajalik loa taotlemine, kuid ürituse toimumisest teavitab matuse protsessiooni korraldaja linnavalitsus ette 2 tööpäeva. Linnavalitsus teavitab koheselt sellest Narva linna haldusterritooriumi teenindava politseiasutust.

§8. Loa taotluses esitatavad andmed

(1) Loa taotluses märgitakse avaliku ürituse kohta järgmised andmed:

1) nimetus ja vorm (spordivõistlus, vabaõhukontsert-etendus, näitus, laat, filmivõtted või muu üritus);

2) iseloomustus ürituse sisu kohta, mille võib avaldusele lisada eraldi;

3) osavõtjate/külastajate teadaolev arv ja eeldatav arv;

4) läbiviimise koht ja liikumismarsruut (selle olemasolu korral);

5) avaliku ürituse alguse ja lõpu kuupäev ning kellaaeg, samuti põhjendus, kui üritust soovitakse lõpetada pärast kella 23:00;

6) füüsilisest isikust korraldaja puhul korraldaja nimi, elukoha aadress Eestis, sünniaeg, telefoninumber, 

7) juriidilisest isikust korraldaja puhul korraldaja nimi, registrikood ja registri nimetus, asukoha aadress, sidevahendi liik ja number;

8) juriidilisest isikust korraldaja puhul korraldaja füüsilisest isikust esindaja nimi, sünniaeg, elukoha aadress Eestis, telefoninumber;

9) andmed heli-, valgustus-, pürotehnika kasutamise kohta;

10) avalikul üritusel avaliku ürituse korraldaja nimel turvalisust ja korda koordineeriva füüsilise isiku nimi, sünniaeg, asukoha aadress, telefoninumber, mille kaudu on võimalik ühendust saada kogu ürituse toimumise aja jooksul;

11) avalikul üritusel avaliku ürituse korraldaja nimel liikluskorraldust tagava füüsilise isiku nimi, sünniaeg, elukoha aadress Eestis ja telefoninumber, mille kaudu on võimalik ühendust saada kogu ürituse toimumise aja jooksul;

12) avaliku ürituse korraldaja kõikide korrapidajate nimed, sünniajad, elukohtade aadressid Eestis ja telefonide numbrid, mille kaudu on võimalik ühendust saada kogu ürituse toimumise aja jooksul;

13) majandustegevuse registris registreeringu vajadus;

14) toimub alkoholi müük või selle pakkumine;

15) reklaami eksponeerimise vajadus;

16) lisainventari paigaldamise vajadus;

17) muud andmed, mis on kehtestatud käesoleva määrusega.

(2) Kui avaliku üritusega kaasneb käesoleva määruse §2 lg 4 tähenduses kõrgendatud turvarisk, tuleb loa taotlusele lisada turvaplaan, milles tuleb märkida vähemalt järgmised andmed:

1) avaliku ürituse nimetus ja vorm;

2) andmed avalikul üritusel alkoholi müümise kohta ja andmed läheduses asuvate alkoholi müügikohtade kohta;

3) korraldaja samalaadse ürituse läbiviimise varasem kogemus;

4) teatud ja planeeritud külastajate/osavõtjate arv, märkida piletite müügi piirarv, mida ei ületata;

5) turvalisuse ja korra  tagamise viis;

6) avalikul üritusel avaliku ürituse korraldaja nimel turvalisust ja korda koordineeriva füüsilise isiku nimi, sünniaeg, asukoha aadress, telefoninumber, mille kaudu on võimalik ühendust saada kogu ürituse toimumise aja jooksul;

7) avalikul üritusel avaliku ürituse korraldaja nimel liikluskorraldust tagava füüsilise isiku nimi, sünniaeg, elukoha aadress Eestis ja telefoninumber, mille kaudu on võimalik ühendust saada kogu ürituse toimumise aja jooksul;

8) korraldaja kõikide korrapidajate nimed, sünniajad, elukohtade aadressid Eestis ja telefonide numbrid, mille kaudu on võimalik ühendust saada kogu ürituse toimumise aja jooksul;

9) evakuatsiooni plaan;

10) esemete ja /või loomade nimekiri, mida/keda on keelatud üritusele kaasa võtta;

11) ilutulestiku tegemisel ilutulestiku tegija nimi või nimetus, sünniaeg või registrikood, elu- või asukoha aadress, sidevahendite liigid ja numbrid, ilutulestiku läbiviimise täpne aeg (ilutulestiku algatamise kuupäev ja kellaaeg, ilutulestiku lõpetamise kuupäev ja kellaeg), ilutulestiku läbiviimise koht ja ohutusala perimeeter plaanil;

12) avaliku üritusega seotud territooriumi plaan, millel peab olema näidatud telkide, lava, aedade, piirete, atraktsioonide, mittestatsionaarsete valgusallikate ja heliseadmete, müügi- ja teeninduspunktide, WC-de jms asetus;

13) muude operatiivteenistuste (politsei, päästeteenistus ja kiirabi) kaasamise vorm üritusele;

14) avaliku ürituse korraldaja või tema esindaja allkiri, nimi, koostamise kuupäev. 

(3) Kui avaliku ürituse korraldaja kasutab turvalisuse ja korra tagamiseks turvaettevõtte teenused, siis ta peab turvaplaanil täiendavalt märkima:

1) turvaettevõtte nimi, registrikood, asukoha aadress, tegevuslitsentsi number, turvalepingu sõlmimise kuupäev ja number (lepingu numbri olemasolul);

2) turvaettevõtte nimel turvatöö eest vastutavate isikute ees- ja perekonnanimed ja mobiiltelefonide numbrid, mille kaudu on võimalik ühendust saada kogu ürituse toimumise aja jooksul;

3) avalikul üritusel kaasatavate turvatöötajate arv läbipääsurežiimi ja osalejate/külastajate turvakontrolli tegemiseks, välise perimeetri valveks, lava (esinejate, helitehnika jm) kaitseks, ürituse külaliste turvalisuse tagamiseks, isikukaitseks, veoste valveks ja kaitseks, parklas autode liikumise korraldamise eest vastutavateks, „roheline tee” (politsei, päästeteenistuse, kiirabi ja eritehnika juurdepääs) tagamiseks;

4) turvatöötajate ees- ja perekonnanimed ja töögraafik (esitatakse turvaplani lisana eraldi lehel);

5) üritusel kasutatavate turvatöötajate vormi näidis (fotopilt);

6) turvatöötajate instrueerimise kord (aeg, koht, osavõtjad);

7) turvatöötajate tööülesanded ja turvaskeem;

8) reservis olevate turvatöötajate arv, eriolukorra tekkimisel lisajõudude kaasamise kord;

9) millise ajavahemiku jooksul planeeritakse vajadusel reservi kaasamine;

10) turvaettevõtte autopatrullide olemasolu ning nende kaasamise võimalus abijõududena üritusel;

11) üritusel kasutatavad erivahendid.

(4) Kui avaliku ürituse korraldaja kasutab turvalisuse ja korra tagamiseks muu isiku, kes ei ole turvaettevõtte, aga on kes on õigustatud tagada turvalisust ja korda, teenused, siis ta peab turvaplaanil selle isiku andmed, mis on samasugused, kui käesoleva paragrahvi lõike 3 punktide 1-11 andmed, välja arvatud tegevuslitsentsi number.

(5) Avaliku üritusega seotud liikluse ümberkorraldamiseks ja/või ühissõidukite ümbersuunamiseks peab korraldaja lisama loa taotlusele Maanteeameti pädeva spetsialisti kooskõlastusmärgiga liikluskorralduse ja ühissõidukite ümbersõiduskeemi ja ristmike skeemid, milles on näidatud:

1) vajalikud liikluskorraldusvahendid (liiklusmärgid, tähiskoonused vms);

2) parkimisvõimalused;

3) liikluse korralduse eest vastutav isik ja tema kontaktandmed.

(6) Kui avaliku üritusega kaasneb vajadus paigaldada lisainventari, kauplemise inventar, tribüün, lava ja vms, tuleb loa taotlusele lisada inventari kirjeldus ja täpne asendiplaaniline lahendus. Kaubanduse korraldamisel tuleb märkida kaubasortiment.

(7) Kui avaliku ürituse käigus planeeritakse teha tuletöid Narva Linnavolikogu poolt kehtestatud heakorraeeskirja mõistes, siis avaliku ürituse korraldaja peab selle märkima loa taotluses ja, juhindudes Narva Linnavolikogu poolt kehtestatud heakorraeeskirja nõuetest, esitada koos loa taotlusega või pärast loa saamisest tuletöö loa taotlust.

(8) Kui korraldaja kehtestab avaliku ürituse sisekorraeeskirja, siis peab ta sellest teavitama üritusest osavõtjaid. Sisekorraeeskirja eksemplar esitatakse koos loa taotlusega linnavalitsusele.

(9) Avaliku ürituse loa taotluse allkirjastab korraldaja.

(10) Juriidilisest isikust korraldaja juhul loa taotlusele tuleb lisada dokument, mis tõendab juriidilisest isikust korraldaja esindaja esindusõigust.

11) Linnavalitsus võib kehtestada loa taotluse ja/või turvaplaani kohustuslikud vormid.

(12) Loa taotlus koos käesoleva määrusega nõutud lisadega võib esitada linnavalitsusele nii paberkandjal, kui ka elektroonposti teel aadressile narvalv@narva.ee digitaalallkirjaga. Digitaalallkirjastamiseks tuleb kasutada AS-i Sertifitseerimiskeskus tarkvara Digidoc Client. Elektroonposti teel esitatav dokument:

1) peab olema formaadis txt (Text), rtf (Rich Text Format) või pdf (Portable Document Format);

2) peab olema loetav Adobe Readeri või Microsoft Wordi tarkvara abil;

3) ei tohi sisaldada muutuvaid osi (kirja sisu muutvaid linke).

4. jagu

Loa taotluse menetlemine

§9. Loa taotluse menetlemine

(1) Linnavalitsus edastab loa taotluse koos käesoleva määruse §-s 8 nõutud lisadega menetlemiseks ja haldusakti eelnõu ettevalmistamiseks Narva linna ametiasutusele, mille põhimäärusega on ettenähtud loa taotluse menetlemise ja loa andmise ettevalmistamise pädevus (edaspidi – ametiasutus). 

(2) Ametiasutus edastab loa taotluse koos käesoleva määruse §-s 8 nõutud lisadega teadmiseks ja seisukoha võtmiseks Narva linna haldusterritooriumi teenindava riikliku päästeteenistusele ja politseiasutustele. 

§10. Avaliku ürituse loa andmise või andmisest keeldumise otsustamise ja otsusest teatamise tähtaeg

(1) Linnavalitsus annab avaliku ürituse loa 15 tööpäeva jooksul nõuetekohase loa taotluse linnavalitsusele saabumise päevast arvates või jätab käesoleva määruse §-s 12 sätestatud juhtudel loa taotluse rahuldamata. 

(2) Haldusakt, millega loa taotluse jäetakse rahuldamata, tuleb põhjendada.

(3) Ametiasutus teavitab korraldajat loa andmisest või loa taotluse rahuldamata jätmisest 5 tööpäeva jooksul alates loa andmise või loa rahuldamata jätmise otsuse tegemisest.

(4) Ametiasutus paneb informatsiooni avaliku ürituse loa kohta viivitamatult pärast loa andmisest Narva veebilehele www.narva.ee

(5) Ametiasutus teatab loa taotluse rahuldamisest või rahuldamata jätmisest enne loa taotluses märgitud avaliku ürituse toimumise tähtpäeva:

1) Narva linna haldusterritooriumi teenindava politseiasutust ja riiklikku päästeteenistust;

2) vajadusel muid loa taotluse menetlemisega seotud ametiasutusi.

§11. Avaliku ürituse luba

(1) Avaliku ürituse luba vormistatakse linnavalitsuse haldusaktina (korraldusena), millega rahuldatakse loa taotlus.

(2) Avaliku ürituse loas (linnavalitsuse korralduses) märgitakse:

1) otsus loa taotluse rahuldamisest;

2) ürituse nimetus;

3) füüsilisest isikust korraldaja puhul korraldaja nimi, sünniaeg, elukoha aadress Eestis;

4) juriidilisest isikust korraldaja puhul korraldaja nimi, registrikood, asukoha aadress Eestis;

5) ürituse läbiviimise koht ja/või marsruut;

5) ürituse toimumise alguse ja lõppemise kuupäev ning kellaaeg;

6) tingimused ja ettekirjutused ürituse korraldamiseks. 

§12. Avaliku ürituse loa taotluse rahuldamata jätmine

Linnavalitsus motiveeritud haldusaktiga võib jätta loa taotlus rahuldamata:

1) kui loa taotlus ja/või loa taotluse lisad ei vasta käesoleva määrusega esitatud nõuetele ja korraldaja ei ole kõrvaldanud loa taotluse ja/või loa taotluse lisade puudused ametiasutuse poolt määratud tähtajaks;

2) kui loa taotlus ei ole esitatud linnavalitsusele tähtaegselt;

3) kui samal ajal ja samas kohas või liikumismarsruudil on varem lubatud mõne teise avaliku ürituse või koosoleku läbiviimine;

4) kui avalik üritus on loa taotluses märgitud ajal ja kohas oma sisult mittesobilik;

5) kui loa taotluses toodud avaliku ürituse läbiviimine ei ole lubatud Eesti Vabariigi või Narva linna kohaliku omavalitsuse õigusaktidest tulenevalt;

6) kui eelneva ühe aasta jooksul on korraldaja poolt korraldatud avaliku ürituse luba kehtetuks tunnistatud; 

7) kui eelneva ühe aasta jooksul on korraldaja poolt korraldatud avaliku üritus oli peatatud või lõpetatud käesoleva määruse alusel või muu avaliku korra reguleeriva õigusakti alusel; 

8) korraldajal on karistusregistrist mittekustutatud karistus karistusseadustiku §262 või §263 järgi avaliku ürituse korraldamise nõuete rikkumise eest; 

9) kui korraldaja on eelmistel tema poolt korraldatud üritustel jätnud täitmata õigusaktidest, seal hulgas avaliku korra eeskirjast tulenevad avaliku ürituse korraldaja kohustused ja vastav rikkumine on dokumentaalselt fikseeritud; 

10) korraldaja tegevuse suhtes on alustatud menetlust karistusseadustiku majandusalaste süütegude alusel või ta on toime pannud majandusalase süüteo karistusseadustiku järgi.

5. jagu

Avaliku ürituse peatamine ja lõpetamine ning avaliku ürituse loa kehtetuks tunnistamine

§13. Avaliku ürituse loa kehtetuks tunnistamine

(1) Linnavalitsus motiveeritud haldusaktiga võib avaliku ürituse loa tunnistada kehtetuks, kui: 

1) korraldaja on esitanud loa taotluses ürituse läbiviimise kohta valeandmeid;

2) korraldaja ei täida avaliku ürituse korraldamisel ja läbiviimisel Eesti Vabariigi ja Narva linna kohaliku omavalitsuse õigusaktidest tulenevaid kohustusi või loa taotluse kooskõlastanute ettekirjutusi;

3) loa kehtetuks tunnistamist tingivad asjaolud, mida ei olnud loa andmisel võimalik ette näha.

(2) Avaliku ürituse luba kehtetuks tunnistamisest linnavalitsus viivitamatult teavitab korraldajat ning Narva linna haldusterritooriumi teenindava politseiasutust ja riikliku päästeteenistust.

§14. Avaliku ürituse peatamine ja lõpetamine

(1) Kui tekib üks või enam allnimetatud asjaoludest, korraldaja peab avaliku üritus peatama selle asjaolu äralangemiseni:

1) ohu vältimiseks; 

2) korvamatu või suure kahju tekkimise ohu;

3) avalikul üritusel osalejate ja muude isikute turvalisuse tagamiseks;

4) käesoleva määruse §-s 15 toodud nõuete mittetäitmisel;

5) avaliku ürituse kooskõlastanu tingimusliku kooskõlastuse mittetäitmisel, kui sellega on kaasnenud oht avalikul üritusel osalejate turvalisusele. 

(2) Avaliku ürituse peatamise tinginud asjaolude äralangemisel võib avalik üritus jätkuda. 

(3) Kui ei ole võimalik kõrvaldada asjaolu, millega kaasneb avaliku ürituse peatamist, korraldaja peab avaliku üritust lõpetama.

(4) Korraldaja peab avalik üritus lõpetada ka juhul, kui linnavalitsus tunnistab avaliku ürituse luba kehtetuks.

6. jagu

Avaliku ürituse korraldamise nõuded

§15. Avaliku ürituse korraldaja kohustused

Avaliku ürituse korraldaja on ürituse planeerimisel, ettevalmistamisel ja läbiviimisel kohustatud:
1) avaliku ürituse toimumisel viima selle läbi vastavalt esitatud loa taotluses märgitud ürituse vormile, iseloomule ja tingimustele;

2) tagama avalikul üritusel korra ja turvalisuse, seal hulgas vastavalt turvaplaanile (selle olemasolul), vajadusel piirama ohtlikud kohad tõketega ning kindlustama liikluskorralduse vastavalt kooskõlastatud liikluskorralduse skeemile;

3) järgima tervisekaitsenõudeid;

4) hoiatama korrarikkujaid;

5) täitma politsei ning päästeteenistuse ametnike korraldusi;

6) tagama avaliku korra eeskirja, heakorra eeskirja ja jäätmehoolduseeskirja nõuete täitmise;

7) täitma ürituse kooskõlastanute poolt seatud tingimusi ja ettekirjutusi;

8) avaliku ürituse läbiviimiseks määrama täisealise ja teovõimelise korrapidaja või korrapidajad (füüsilisest isikust korraldaja võib ise täita korrapidaja ülesandeid kui ta on täisealine ja teovõimeline isik);

9) tagama, et alla 16-aastastele alaealistele suunatud üritus lõpeks vähemalt üks tund enne ülalnimetatud alaealiste liikumispiirangu algust.

§16. Avaliku ürituse korrapidaja kohustused ja õigused

Avaliku ürituse korrapidaja on kohustatud täitma järgmisi avaliku ürituse läbiviimise nõudeid:
1) viibima alaliselt avaliku ürituse läbiviimise kohas;

2) tegema kohalviibivale politseiametnikule, abipolitseinikule, turvatöötajale, muu turvalisust ja korda tagava isiku töötajale või teenistujale ettepaneku tema korraldusi eiravate isikute avaliku ürituse territooriumilt kõrvaldamiseks;

3) täitma politsei ning meditsiini- ja päästeteenistuse ametniku või töötaja korraldusi;
4) kandma hästi nähtavat eraldusmärki tähistusega „KORRAPIDAJA“.

§17. Tuletöödega seotud üritused
Tuletöödega seotud avaliku ürituse korraldamisel tuleb juhinduda siseministri määrusega kehtestatud tuletöö tuleohutusnõuetest.

§18. Avaliku ürituse korraldaja poolt hüvitatavad kulud

(1) Avaliku üritusega kaasnevad rajatiste ja liikluse (ühistranspordi, parkimise, fooriprogrammide jne) ümberkorraldamisega seotud kulud, sealhulgas saamata jääva parkimistulu, hüvitab avaliku ürituse korraldaja.

(2) Linnavalitsusel on õigus oma korraldusega vabastada avaliku ürituse korraldaja taotluse alusel käesoleva paragrahvi lõikes 1 nimetatud kulude kandmisest, kui tegemist on Narva linnale või Eesti Vabariigile olulise üritusega. Vastavas korralduses märgitakse kulude kandmise kord.

2. PEATÜKK

§19. Avaliku korra eeskirja rikkumine

Käesoleva määruse rikkumise eest karistatakse rikkujat karistusseadustiku §262 alusel. 

§20. Klasside III ja IV pürotehnilise tootega ilutulestiku korraldamine

Lõhkematerjaliseaduses klasside III ja IV pürotehnilise tootega ilutulestiku korraldamise loa taotlemine ja menetlemine toimub lõhkematerjaliseaduse alusel.

§21. Spordiürituste korraldamine

Spordiseaduses nimetatud spordiürituste korraldamise loa taotlemisele kohaldatakse spordiseaduse sätteid.

§ 22. Määruse rakendamine
(1) Tunnistada kehtetuks Narva Linnavolikogu 29.10.1997 a. määrus nr 25/17 „Narva linna avaliku korra eeskirja kinnitamine“ koos lisaga.

(2) Muuta Narva Linnavolikogu 25.09.2003 a. määrusega nr 47/21 kinnitatud Narva Linnavalitsuse Linnavara- ja majandusameti põhimääruse punkt 2.34 ja sõnastada selle järgmises redaktsioonis: „2.34. avaliku ürituse loa taotluse menetlemine ja avaliku ürituse loa andmise ettevalmistamine;“.

(3) Täiendada Narva Linnavolikogu 25.09.2003 a. määrusega nr 47/21 kinnitatud Narva Linnavalitsuse Linnavara- ja majandusameti põhimäärus punktiga 2.35 järgmises redaktsioonis: „2.35. teiste ametile pandud ülesannete täitmine.“.

§ 23. Määruse jõustumine
Määrus jõustub seadusega sätestatud korras.

Mihhail Stalnuhhin

Narva Linnavolikogu esimees

